CELEX: 62019TN0177
Language: sk
Date: 2019-03-21 00:00:00
Title: Vec T-177/19: Žaloba podaná 21. marca 2019 — Exxonmobil Petroleum & Chemical/ECHA

3.6.2019   
            
            
               SK
            
            
               Úradný vestník Európskej únie
            
            
               C 187/80
            
         
      Žaloba podaná 21. marca 2019 — Exxonmobil Petroleum & Chemical/ECHA
      (Vec T-177/19)
      (2019/C 187/87)
      Jazyk konania: angličtina
      
         Účastníci konania
      
      
         Žalobkyňa: Exxonmobil Petroleum & Chemical BVBA (Antverpy, Belgicko) (v zastúpení: M. Navin-Jones, solicitor a A. Kołtunowska, advokátka)
      
         Žalovaná: Európska chemická agentúra
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil žalobu za prípustnú a dôvodnú,
               
            
                  —
               
               
                  zrušil rozhodnutie ECHA č. ED/88/2018 o zahrnutí látok, ktoré vzbudzujú veľmi veľké obavy, na zoznam kandidátov na zahrnutie do prílohy XIV, uverejneného 15. januára 2019, v časti týkajúcej sa fenantrénu, a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod založený na tom, že žalovaná sa dopustila zjavne nesprávneho posúdenia vysoko perzistentných vlastností fenantrénu a prekročila svoju právomoc, ako aj porušila článok 59 nariadenia Európskeho parlamentu a Rady (ES) č. 1907/2006 z 18. decembra 2006 (1), tým:
                  
                              —
                           
                           
                              vychádzala zo záverov podporného dokumentu výboru členských štátov z roku 2009 o vysoko perzistentných vlastnostiach fenantrénu ako zložky smoly z vysokoteplotného uhoľného dechtu, bez vykonania vlastného posúdenia dostupných informácií, čím zopakovala nesprávnosti obsiahnuté v uvedenom podpornom dokumente,
                           
                        
                              —
                           
                           
                              dospela k záveru o veľmi perzistentných vlastnostiach fenantrénu, hoci dôkazy, z ktorých vychádzala, taký záver nepodporujú,
                           
                        
                              —
                           
                           
                              neposúdila dostupné dôkazy, z ktorých by vyplynuli závažné pochybnosti týkajúce sa spoľahlivosti a extrémneho konzervativizmu štúdie OECD č. 308 o fenantréne týkajúce sa simulácie vodných sedimentov
                           
                        
                              —
                           
                           
                              nezohľadnila informácie spochybňujúce použitie výpočtu na úpravu výsledkov štúdie OECD č. 308, aby sa zohľadnila teplota,
                           
                        
                              —
                           
                           
                              neposúdila nové dôkazy o perzistentných vlastnostiach fenantrénu, ktoré by jej mohli byť predložené v rámci verejného prerokovania, a
                           
                        
                              —
                           
                           
                              nezohľadnila všetky relevantné informácie pri určenie preukázateľnosti perzistentných vlastností fenantrénu, obzvlášť čo sa týka fotodegradácie, rozpúšťania a vyprchávania fenantrénu.
                           
                        
            
                  2.
               
               
                  Druhý žalobný dôvod založený na tom, že žalobkyňa tým, že prijala napadnutý akt, porušila právo Európskej únie, konkrétne zásadu proporcionality.
               
            
         (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1).